Korduva õpilaspileti tellimine
Tallinna Südalinna Koolis on kasutusel elektrooniline õpilaspilet, mida koolis kasutatakse sööklas söögikorra registreerimiseks, kooli raamatukogus õppekirjanduse laenutamiseks ja peauksest sisenemiseks, kui see on kinni (ainult koolipäeva ajal).
Õpilaspiletit on võimalik ühildada rohelise kaardiga ja siis saab seda ka ühistranspordi kaardina kasutada. Ühistranspordis kasutamiseks tuleb õpilaspilet eelnevalt registreerida siin.
Olemasolev õpilaspilet tuleb pikendada sekretäri juures iga uue õppeaasta alguse septembris.
Õpilaspileti pilte saab teha vajadusel kooli infojuhi juures. Samuti saab saata avalduse koos dokumendifotoga kooli sekretärile. (Foto peab olema heledal taustal, otsevaates, suurem kui 307*372 pikslit ja salvestatud JPEG formaadis.)
Kui õpilaspilet on kadunud, siis saab lapsevanem uut õpilaspiletit taotleda minukool.ee kodulehe kaudu. Neile, kes ei oska taotlust teha, on siin videoõpetus.
Korduva Eesti Õpilaspileti hind on 2.40 € ja selle eest tasub lapsevanem. Esmakordne Eesti Õpilaspilet on õpilasele tasuta.